Dreadnought-klassen

Dreadnought-klassen er en klasse av undervannsbåter som er under utvikling og konstruksjon for tjeneste i Royal Navy. Den skal avløse Vanguard-klassen som gikk inn i tjeneste på 1990-tallet.

Det er planlagt å bygge fire båter i Dreadnought-klassen, slik at én av båtene er i operativ sjøgående tjeneste til enhver tid og klar til å avfyre Trident II D-5 SLBM, som er Storbritannias atomvåpensystem.

Klassens navn, som er det samme navnet som er gitt til den første båten i klassen, ble kunngjort på Trafalgar Day 21. oktober 2016.

Blant endringene fra Vanguard-klassen er en reduksjon i antall vertikale missiloppskytingsrør fra 16 til 12. Båtene blir også tre meter lenger, totalt 152,9 meter. Dessuten blir klassen den første i Royal Navy som er utviklet med hensyn til at mannskapet vil bestå av både menn og kvinner.

Referanser

Britiske undervannsbåter
Undervannsbåtklasser
Royal Navy
Artikler i sjøfart-prosjektet